
B  I  L  J  E  Š  K  E  

UZ FINANCIJSKE IZVJEŠTAJE ZA RAZDOBLJE OD 01.01. - 31.12.2022. g.
U ovim Bilješkama obrazložena su sva odstupanja veća od 50.000,00 kuna, bez obzira na postotak odstupanja, a koja se smatraju većim odstupanjima u odnosu na ostvarenje u izvještajnom razdoblju prethodne godine.
FINANCIJSKA IMOVINA

Novac na žiro računu na dan 31.12.2022.



      5.763.385,13 kn
Novac na podračunu na dan 31.12.2022.                                                                    91.170,11 kn

Novac na posebnom računu za donacije na dan 31.12.2022.                                          0,05 kn
Novac u blagajni na dan 31.12.2022.



 
              1.889,07 kn

Ukupno novčanih sredstava na dan 31.12.2022.

                  5.856.444,36 kn

POTRAŽIVANJA

Potraživanja na dan 31.12.2022.                                                                      3.657.433,02 kn                                                                 
Ostala potraživanja                                                                                                            21.512,81 kn
Dionice i udjeli u glavnici




                        584.255,00 kn 

Potraživanja za poreze




                                       479.433,03 kn

Potraživanja za prihode od financijske imovine (kamate)

         216.557,57 kn

Potraživanja za prihode od nefinancijske imovine                                                
(legalizacija – kazne, zakup i iznajmljivanje imovine)                                         163.059,34 kn
Potraživanja za komunalni doprinos




         540.752,16 kn   

Potraživanja za komunalnu naknadu

                                                      833.339,49 kn 

Potraživanja za naknadu za uređenje voda

                                       429.385,00 kn
Potraživanja za prihode od pruženih usluga (Grad Zagreb,

Hrvatske šume, Zagrebačka županija)                                                                      386.638,62 kn
Potraživanja za kazne (poljoprivrednog redara)

                             2.500,00 kn
Ispravak vrijedosti potraživanja (za komunalnu naknadu, komunalni 
doprinos, kaznu komunalnog redara,  najmove i zakupe)                                 806.708,77  kn
Ispravak vrijednosti potraživanja za lokalne poreze (porez na potrošnju, 
porez na kuće za odmor, porez na reklame, porez na tvrtku) i porez na 
promet nekretnina                                                                                                          327.000,57 kn
Ispravak vrijednosti potraživanja za naknadu za uređenje voda                260.359,90 kn
Ukupno ispravak vrijednosti potraživanja                                                  1.394.069,24 kn 
UKUPNO POTRAŽIVANJA NAKON ISPRAVKA VRIJEDNOSTI                  2.263.363,78 kn
OBVEZE
Obveze na dan 31.12.2022.



                               15.338.689,43 kn

Stanje dospjelih obveza za rashode poslovanja 

                           21.682,17 kn
Stanje nedospjelih obveza za rashode poslovanja

                     4.323.043,51 kn

Stanje nedospjelih obveza za nabavu nefinancijske imovine                             723.733,58 kn

Stanje nedospjelih obveza za kredite i zajmove                                               10.270.230,17 kn
REZULTAT POSLOVANJA

Ostvaren je manjak prihoda i primitaka u iznosu od 463.973,61 kn. Preneseni višak iz prethodnih godina iznosi 3.513.236,49 kn tako da višak prihoda i primitaka raspoloživ u sljedećem razdoblju iznosi 3.049.262,88 kn.

Napravljena je obavezna korekcija rezultata za kapitalne prihode koji su utrošeni za nabavu nefinancijske imovine na način da se višak prihoda poslovanja i manjak od nefinancijske imovine korigirao za iznos od -1.511.414,15 kn (6332- Kapitalne pomoći iz državnog proračuna i 6382 -Kapitalne pomoći iz državnog proračuna temeljem prijenosa EU sredstava). 
BILJEŠKE UZ OBRAZAC PR-RAS
Bilješka br. 1 - ŠIFRA 6111 – Porez i prirez na dohodak od nesamostalnog rada je veći u odnosu na ostvarenje prethodne godine za 13,7%, odnosno za 1.937.619,83 kuna zbog oporavka gospodarstva, ali i zbog manjih povrata poreza na dohodak po godišnjoj prijavi građana u odnosu na prošlogodišnje razdoblje. 

Bilješka br. 2 - ŠIFRA 6112 – Porez i prirez na dohodak od samostalnih djelatnosti  je manji u odnosu na ostvarenje prethodne godine za 90.129,54 kuna, odnosno 8,4%. Dohotkom od samostalnih djelatnosti smatra se dohodak od obrta i s obrtom izjednačenih djelatnosti, dohodak od slobodnih zanimanja, dohodak od poljoprivrede i šumarstva i dohodak od djelatnosti proizvodnje električne energije. Smanjeni su prihodi od predujma obrta i s obrtom izjednačenih djelatnosti i od predujma po osnovi primitaka od kojih se utvrđuje drugi dohodak.  
Bilješka br. 3 - ŠIFRA 6113 – Porez i prirez na dohodak od imovine i imovinskih prava  je veći u odnosu na ostvarenje prethodne godine za 483.338,14 kuna, odnosno 57,7% zbog značajno većih uplata predujma poreza i prireza na dohodak po osnovi dohotka od kapitala. 

Bilješka br. 4 - ŠIFRA 6115 – Porez i prirez na dohodak po godišnjoj prijavi  je ostvaren u tekućem razdoblju u iznosu od 259.024,86 kuna, odnosno 94.193,14 kuna (26,7%) manje nego prethodne godine. Odnosi se na uplate poreza i prireza na dohodak po godišnjoj prijavi utvrđene rješenjima Porezne uprave.   

Bilješka br. 5 - ŠIFRA 6117 – Povrat poreza i prireza na dohodak po godišnjoj prijavi  je ostvaren u tekućem razdoblju u manjem iznosu za 770.701,19 kuna (25,7%) u odnosu na ostvarenje prethodne godine iz razloga jer je u prvom polugodištu prethodne godine otplaćeno 574.264,25 kuna zajma po osnovi povrata po godišnjoj prijavi poreza. 

Bilješka br. 6 - ŠIFRA 6134 – Povremeni porezi na imovinu su ostvareni u tekućem razdoblju u iznosu većem za 636.285,72 kuna (68,2%) u odnosu na prethodnu godinu i odnose se na veće uplate poreza na promet nekretnina zbog povećanog stjecanja vlasništva pravnih i fizičkih osoba  na nekretninama. Plaća se po stopi od 3%.
Bilješka br. 7 - ŠIFRA 6331 – Tekuće pomoći proračunu iz drugih proračuna i izvanproračunskim korisnicima su ostvarene u tekućem razdoblju u iznosu manjem za 563.950,04 kune (53,7%) zbog većih kompenzacijskih mjera isplaćenih u prethodnom obračunskom razdoblju i isplaćenih većih tekućih pomoći Zagrebačke županije za provođenje lokalnih izbora u svibnju 2021. godine, kao i većih pomoći iz općinskih proračuna u prethodnoj godini za sufinanciranje troškova poljoprivrednog redara prema sporazumu koji je bio na snazi do svibnja tekuće godine. 
Bilješka br. 8 - ŠIFRA 6332 – Kapitalne pomoći proračunu iz drugih proračuna i izvanproračunskim korisnicima su ostvarene u tekućem razdoblju u iznosu većem za 481.418,81 kunu (51,9%) zbog ostvarenih većih kapitalnih pomoći od Zagrebačke županije za bespovratnu potporu prijavljenim projektima, kao i kapitalnih pomoći iz državnog proračuna za projekt “Izgradnje reciklažnog dvorišta” i pomoći Ministarstva sporta za projekt “Fitness na otvorenom”.  

Bilješka br. 9 - ŠIFRA 6382 – Kapitalne pomoći temeljem prijenosa EU sredstava  su ostvarene u tekućem razdoblju u iznosu većem za 2.003.562,39 kuna (71%) zbog  realizacije EU projekata: “Izgradnja reciklažnog dvorišta” (projekt je završen),  “Obnova zgrade stare škole u Poljanici Bistranskoj-Ekomuzej Bistra” (projekt je u fazi realizacije), “Želim posao” (projekt je u fazi realizacije) i projekt “Zaželi u Općini Bistra II” koji je također u fazi realizacije. 

Bilješka br. 10 - ŠIFRA 6423 – Naknada za korištenje nefinancijske imovine je ostvarena u tekućem razdoblju u iznosu većem za 144.604,96 kuna (36,2%) jer smo primili sredstva Hrvatskog Telekoma prema dopunskom Rješenju HAKOM-a za korištenje kabelske mreže. 

Bilješka br. 11 - ŠIFRA 6531 – Komunalni doprinos je ostvaren u tekućem razdoblju u iznosu većem za 795.363,80 kuna (43,20%) zbog naplaćenih doprinosa za izgradnju zgrada proizvodno poslovnih namjena u Gospodarskoj ulici u Gospodarskoj zoni Bistra.
Bilješka br. 12 - ŠIFRA 6532 – Komunalne naknade su ostvarene u tekućem razdoblju u iznosu većem za 78.572,36 kuna (6%) zbog povećanja broja zaduženih objekata i zbog slanja opomena te provođenja postupaka prisilne naplate. 

Bilješka br. 13 - ŠIFRA 6615 – Prihodi od pruženih usluga su ostvareni u tekućem razdoblju u iznosu manjem za 344.723,89 kuna (44,5%) jer su se prethodne godine na tom kontu, uz prihode Hrvatskih voda za usluge obračuna i naplate naknade za uređenje voda i prihode Hrvatskih šuma, Grada Zagreba i Zagrebačke županije za održavanje Sljemenske ceste, knjižili i prihodi od zakupa i iznajmljivanja imovine koji se u tekućoj godini knjiže na konto 6422. 

Bilješka br. 14 - ŠIFRA 3111 – Plaće za redovan rad, rashodi su ostvareni u tekućem razdoblju u iznosu manjem za 310.117,59 kuna (13,5%) jer je u izvještajnom razdoblju prethodne godine bilo zaposleno deset djelatnica na EU projektu “Žaželi u Općini Bistra” (od prosinca 2020. do prosinca 2021.), poljoprivredni redar (od travnja 2019 do svibnja 2022.) i jedan radnik na javnom radu (od studenog 2020. do travnja 2021.). Projekt “Zaželi faza II” ponovno je pokrenut od 01.11.2022. godine te je zaposleno 9 djelatnica.
Bilješka br. 15 - ŠIFRA 3132 – Doprinosi za obvezno zdravstveno osiguranje su ostvareni u tekućem razdoblju u iznosu manjem za 51.161,96 kuna (13,5%) jer je u izvještajnom razdoblju prethodne godine bilo zaposleno deset djelatnica na EU projektu “Žaželi u Općini Bistra”, poljoprivredni redar i jedan radnik na javnom radu.

Bilješka br. 16 - ŠIFRA 3223– Energija, rashodi su ostvareni u tekućem razdoblju u iznosu većem za 258.695,65 kuna (70,3%) zbog povećanja cijena energenata na tržištu.

Bilješka br. 17 - ŠIFRA 3231– Usluge telefona, pošte i prijevoza, rashodi su ostvareni u tekućem razdoblju u iznosu većem za 203.934,99 kuna (5,7%) zbog povećanja  sufinanciranja cijene linijskog  prijevoza za ZET. 

Bilješka br. 18 - ŠIFRA 3232 – Usluge tekućeg i investicijskog održavanja, rashodi su ostvareni u tekućem razdoblju u iznosu većem za 1.273.687,29 kuna (27,2%) zbog novonastalih troškova na obnovi asfaltnih površina na području Općine Bistra, te zbog troškova uređenja novoizgrađene Kapelice blaženog Alojzija Stepinca u Oborovu Bistranskom. 

Bilješka br. 19 - ŠIFRA 3233 – Usluge promidžbe i informiranja, rashodi  su ostvareni u tekućem razdoblju u iznosu većem za 129.396,40 kuna (47,3%) zbog većih troškova elektronskih medija EU projekata, troškova završne konferencije EU projekta “Izgradnja reciklažnog dvorišta”, provedenih informativnih aktivnosti na projektima “Ekomuzej” i “Želim posao”, troškova tiskanja brošure “Zlatko Zlatić - darovana dijela Bistri”, te zbog izrade i održavanja internet stranice za projekt “Želim posao”. 

Bilješka br. 20 - ŠIFRA 3234 – Komunalne usluge, rashodi su ostvareni u tekućem razdoblju u iznosu većem za 99.528,37 kuna (120,9%) zbog provedene deratizacije i dezinsekcije na području Općine Bistra, dok se prethodnih godina provodila samo sustavna deratizacija. 
Bilješka br. 21 - ŠIFRA 3239 – Ostale usluge, rashodi  su ostvareni u tekućem razdoblju u iznosu većem za 112.401,36 kuna (45,8%), zbog većih troškova zbrinjavanja životinja, većih troškova Državnog proračuna za 1% prihoda od naplate poreza i prireza na dohodak, zbog održavanja koncerta u sklopu manifestacije Moto susret Bistra, te održavanja kazališne predstave Glumačkog festivala u Krapini. 

Bilješka br. 22 - ŠIFRA 3291 – Naknade za rad predstavničkih i izvršnih tijela, povjerenstava i slično, rashodi su ostvareni u tekućem razdoblju u iznosu manjem za 167.185,97 kuna (68,6%), iz razloga jer su se u prethodnoj godini provodili lokalni izbori i isplaćena je naknada za rad biračkih odbora, povjerenstva i stručnih timova, te se do provođenja lokalnih izbora isplaćivala i naknada za rad načelniku koji je obavljao načelničku funkciju kao volonter. 

Bilješka br. 23 – ŠIFRA 3295- Pristojbe i naknade, rashodi su ostvareni u tekućem razdoblju u iznosu većem za 113.527,58 kuna (185,8%) jer je evidentiran trošak poticajne naknade za 2020. i 2021. godinu Fondu za zaštitu okoliša i energetsku učinkovitost.

Bilješka br. 24 - ŠIFRA 3299 – Ostali nespomenuti rashodi poslovanja, rashodi su ostvareni u tekućem razdoblju u iznosu većem za 196.168,97 kuna (137,6%), a odnose se na povećane rashode za održavanje Dana Bistre, odnosno Bistranske čušpajzijade i na izvanredne radove koje je prema potrebi izvršilo vlastito komunalno poduzeće.  

Bilješka br. 25 - ŠIFRA 3422 – Kamate za primljene kredite i zajmove od kreditnih i ostalih financijskih institucija u javnom sektoru, rashodi su izvršeni u tekućem razdoblju u iznosu manjem za 54.134,24 kuna (22,9%) iz razloga jer se u prethodnoj godini plaćalo više kamata po kreditima HBOR-u zbog otplate kredita prema planu otplate obuhvaćenim moratorijem Hrvatske banke za obnovu i razvitak.
Bilješka br. 26 - ŠIFRA 3434 – Ostali nespomenuti financijski rashodi, su ostvareni u tekućem razdoblju u iznosu većem za 207.217,57 kuna (597,9%), zbog plaćanja duga osiguranog založnim pravom iza pokojnog Škrlin Batina Mirka čiju je imovinu Općina Bistra naslijedila kao ošasnu, zbog isplate naknade za oštećenje i umanjenje tržišne vrijednosti u postupku izvlaštenja nekretnina, te zbog plaćanja naknade za obradu kreditnog zahtjeva HBOR-u. 

Bilješka br. 27 - ŠIFRA 3512 – Subvencije trgovačkim društvima u javnom sektoru, rashodi su ostvareni u tekućem razdoblju u iznosu od 0,00 kuna, dok je ostvarenje prethodne godine bilo 88.906,00 kuna, a odnose se na otplaćeni dug Vodovoda i odvodnje Bistra d.o.o. Vodoopskrbi i odvodnji Zaprešić d.o.o.

Bilješka br. 28 - ŠIFRA 3522 – Subvencije trgovačkim društvima i zadrugama izvan javnog sektora, rashodi su ostvareni u tekućem razdoblju u iznosu većem za 93.400,00 kuna (311,3%), iz razloga jer se od tekuće godine na navedenom kontu knjiže troškovi sufinanciranja privatnih dječjih vrtića, dok su prethodne godine na tom kontu bile knjižene jedino bespovratne potpore poslovnim subjektima koji se bave ugostiteljstvom, a kojima je odlukom Stožera civilne zaštite bio dijelomično ili u potpunosti  obustavljen rad. 

Bilješka br. 29 - ŠIFRA 3661 – Tekuće pomoći proračunskim korisnicima drugih proračuna, rashodi su ostvareni u tekućem razdoblju u iznosu većem za 149.627,07 kuna (30,1%), zbog većih troškova sufinanciranja boravka u školi za dodatnu grupu učenika 2. razreda od rujna tekuće godine, zbog povećanja troškova sufinanciranja obrazovnih materijala učenicima osnovne škole, te zbog troškova sufinanciranja dječjeg vrtića Poliklinike Suvag.  

Bilješka br. 30 - ŠIFRA 3672 – Prijenosi proračunskim korisnicima iz nadležnog proračuna za financiranje rashoda poslovanja, rashodi su ostvareni u tekućem razdoblju u iznosu većem za 398.156,54 kuna (11,2%), zbog većih rashoda za zaposlene i povećanja rashoda za materijale i energiju kod proračunskih korisnika: Dječji vrtić Kapljica i Općinska knjižnica Bistra.  

Bilješka br. 31 - ŠIFRA 3674 – Prijenosi proračunskim korisnicima iz nadležnog proračuna za financijsku imovinu i otplatu zajmova, rashodi su ostvareni u tekućem razdoblju u iznosu većem za 166.804,11 kuna (308,6%), a odnose se na početak otplate kamata i glavnice primljenih dugoročnih kredita Dječjeg vrtića Kapljica kod Hrvatske banke za obnovu i razvitak.
Bilješka br. 32 - ŠIFRA 3721 – Naknade građanima i kućanstvima u novcu, su ostvarene u tekućem razdoblju u iznosu manjem za 175.257,28 kuna (36,2%), iz razloga jer su se na navedenom kontu u prethodnoj godini, osim pomoći umirovljenicima, građanima i kućanstvima, osobama s invaliditetom, stipendija i školarina te naknada za novorođenčad knjižili i troškovi sufinanciranja ostalih dječjih vrtića, a u tekućoj godini ti se troškovi knjiže na drugim kontima, ovisno u čijem su vlasništvu ti vrtići.
Bilješka br. 33 - ŠIFRA 3722 – Naknade građanima i kućanstvima u naravi, su ostvarene u tekućem razdoblju u iznosu većem za 73.771,18 kuna (673,8%), zbog troškova refundacije najamnine za privremeni smještaj obitelji Pejakić do završetka projekta obnove zgrade stare škole – Ekomuzej Bistra, te zbog troškova plaćanja poštarine Hrvatskoj pošti za uplate komunalne naknade i naknade za uređenje voda korisnika u Poštanskom uredu Bistra.
Bilješka br. 34 - ŠIFRA 3811 – Tekuće donacije u novcu, rashodi su ostvareni u tekućem razdoblju u iznosu većem za 285.833,45 kuna (21,9%), iz razloga jer je u tekućoj godini isplaćeno više sredstava DVD-u Bistra, te iz razloga jer su se u prethodnom obračunskom razdoblju isplaćivale manje donacije udrugama i Sportskoj zajednici, kojima je Odlukom Stožera civilne zaštite bilo zabranjeno ili ograničeno djelovanje zbog zabrana okupljanja i natjecanja. U tekućoj godini na navedenom se kontu knjiže i troškovi sufinanciranja ostalih diječjih vrtića koji su u vlasništvu neprofitnih organizacija. 
Bilješka br. 35 - ŠIFRA 3861 – Kapitalne pomoći kreditnim i ostalim financijskim institucijama te trgovačkim društvima u javnom sektoru, su ostvarene u tekućem razdoblju u iznosu većem za 1.147.305,45 kuna (131,5%), zbog većih kapitalnih pomoći Vodoopskrbi i odvodnji Zaprešić d.o.o. za izgradnju vodoopskrbnih i kanalizacijskih priključaka i većih troškova na izgradnji sustava kanalizacije u sklopu aglomeracije Zaprešić. 
Bilješka br. 36 - ŠIFRA 7111 – Zemljište, u izvještajnom razdoblju prihodi od prodaje zemljišta iznose 1.552.759,18, dok su prethodne godine iznosili 4.849.008,00 kuna. Manji su za 3.296.248,82 kuna, iz razloga jer je prethodne godine prodano putem javnog natječaja više zemljišta u Gospodarskoj zoni Bistra nego u tekućoj godini. 
Bilješka br. 37 - ŠIFRA 4111 – Zemljište, rashodi  su ostvareni u tekućem razdoblju u iznosu od 52.231,50 kuna, dok je ostvarenje prethodne godine bilo 0,00 kuna, a odnose se na kupnju zemljišta za potrebe izgradnje budućeg dječjeg vrtića. 

Bilješka br. 38 - ŠIFRA 4212 – Poslovni objekti, rashodi su ostvareni u tekućem razdoblju u iznosu većem za 1.247.416,95 kuna (1.246,5%) i odnose se se na rashode na obnovi zgrade stare škole u Poljanici Bistranskoj u sklopu realizacije EU projekta “Obnova zgrade stare škole i kulturno – turistička revitalizacija kroz ITU mehanizam - Ekomuzej Bistra”.

Bilješka br. 39 - ŠIFRA 4214 – Ostali građevinski objekti, rashodi su ostvareni u tekućem razdoblju u iznosu većem za 700.832,15 kuna (20,3%) zbog troškova na izgradnji odvodnje otpadnih voda u Gospodarskoj zoni Bistra, te zbog kupnje drvenih kućica za potrebe održavanja manifestacija.
Bilješka br. 40 - ŠIFRA 4221 – Uredska oprema i namještaj  rashodi  su ostvareni u tekućem razdoblju u iznosu manjem za 140.605,66 kuna (74,1%), jer se u prethodnom izvještajnom razdoblju kupila računalna oprema za potrebe EU projekta “Želim posao”.  

Bilješka br. 41 - ŠIFRA 4227 – Uređaji, strojevi i oprema za ostale namjene  rashodi  su ostvareni u tekućem razdoblju u iznosu većem za 79.355,33 kuna (32,2%), i veći su zbog troškova nabave sprava za vježbanje za projekt. “Fitness na otvorenom” na kod Društvenog doma u Gornjoj Bistri. 
Bilješka br. 42 - ŠIFRA 4231 – Prijevozna sredstva u cestovnom prometu  rashodi  su ostvareni u tekućem razdoblju u iznosu od 0,00 kuna dok je ostvarenje prethodne godine iznosilo 246.174,00 kuna i odnosilo se na kupnju kombi vozila za potrebe EU projekta “Želim posao”. 
Bilješka br. 43 - ŠIFRA 4264 – Ostala nematerijalna proizvedena imovina, rashodi su ostvareni u tekućem razdoblju u iznosu manjem za 72.093,75 kuna (14,4%), iz razloga jer se u prethodnom izvještajnom razdoblju više ulagalo u projektnu dokumentaciju za prijave na EU i nacionalne natječaje, u projektnu dokumentaciju za izgradnju komunalne infrastrukture, kao i u izradu Strateškog programa razvoja Općine Bistra za razdoblje od 2021. do 2025. godine.

Bilješka br. 44 - ŠIFRA 451 – Dodatna ulaganja na građevinskim objektima, rashodi su ostvareni u tekućem razdoblju u iznosu manjem za 511.763,19 kuna (68,7%), iz razloga jer su početkom izvještajnog razdoblja završeni radovi na izgradnji pješačkog pločnika u Stubičkoj ulici (od Krapinske do Jakovlja) započeti prethodne godine. 
Bilješka br. 45 - ŠIFRA 8422 – Primljeni krediti od kreditnih institucija u javnom sektoru  su izvršeni u tekućem razdoblju u iznosu od 109.367,28 kuna, dok je ostvarenje prethodne godine iznosilo 0,00 kuna i odnose se na primljeni kredit HBOR-a prema ugovoru iz 2022. godine za vlastito učešće u troškovima provedbe EU projekta “Obnova zgrade stare škole i kulturno – turistička revitalizacija kroz ITU mehanizam - Ekomuzej Bistra”.

Bilješka br. 46 - ŠIFRA 8471 – Primljeni zajmovi iz državnog proračuna iznose 204.667,09 kuna i manji su u odnosu na predhodnu godinu za 274.977,91 kuna (57,3%). Odnose se na neotplaćeni dio beskamatnog zajma Ministarstva financija primljenog u 2020. godini za odgođeno plaćanje poreza i prireza na dohodak od 2019. godine, dok je u tekućoj godini u potpunosti otplaćen beskamatni zajam Ministarstva financija po povratu namirenja nedodostajućih sredstava po godišnjoj prijavi poreza na dohodak za 2021. godinu.  
Bilješka br. 47 - ŠIFRA 5471 – Otplata glavnice primljenih zajmova iz državnog proračuna, rashodi su izvršeni u tekućem razdoblju u iznosu manjem za 122.762,54 kuna (20,1%) iz razloga jer je u prethodnoj godini u potpunosti otplaćen zajam Ministarstva financija dobiven 2020. godine po osnovi povrata po godišnjoj prijavi poreza na dohodak.

BILJEŠKE UZ OBRAZAC BILANCA
Bilješka br. 1 – ŠIFRA B001 – Imovina - vrijednost imovine se povećala u odnosu na početno stanje za 2%, odnosno za 1.832.983,76 kn. Od toga se vrijednost nefinancijske imovine povećala za 2,2 % , a vrijednost financijske imovine se smanjila za 0,4%. 
Kod nefinancijske imovine najznačajnije je povećano ulaganje u ostale prometne objekte (pješačke pločnike), ostale građevinske objekte (Kapelica blaženog Alojzija Stepinca u Oborovu Bistranskom), uredsku opremu i namještaj, uređaje strojeve i opremu za ostale namjene, ulaganje u računalne programe, ostalu nematerijalnu proizvedenu imovinu (projektna i ostala dokumentacija), te u građevinske objekte u pripremi ( Ekomuzej Bistra i izgradnja odvodnje u Gospodarskoj zoni Bistra).
Razlog navedenom smanjenu financijske imovine su smanjena potraživanja za poreze, ostala potraživanja, potraživanja za prihode od imovine i potraživanja od upravnih i administrativnih pristojbi, pristojbi po posebnim propisima i naknada. Povećana su potraživanja za pružene usluge, novčana sredstva na računu, novac u blagajni te ispravak vrijednosti potraživanja. 
Bilješka br. 2 – ŠIFRA B003 – Obveze i vlastiti izvori- bilježe povećanje od 2% i prate povećanje imovine. Obveze su povećane za 3,2%, a vlastiti izvori za 1,8%. Najznačajnije su povećane obveze za zaposlene, obveze za materijalne rashode, obveze za financijske rashode, obveze za subvencije, obveze za kapitalne pomoći i obveze za nabavu nefinancijske imovine. Smanjene su obveze za naknade građanima i kućanstvima, ostale tekuće obveze i obveze za kredite i zajmove.  
BILJEŠKE UZ OBRAZAC OBVEZE

Bilješka br. 1 – ŠIFRA V001- Stanje obveza na početku izvještajnog razdoblja (V001) iznosilo je 14.856.875,59 kn, a na kraju izvještajnog razdoblja (V006) iznosi 15.338.689,43 kn, što znači da su se obveze povećale za 481.813,84 kn u odnosu na početno stanje.
Bilješka br. 2 – ŠIFRA V007 – Stanje dospjelih obveza iznosi 21.682,17 kn i odnosi se na obveze za materijalne rashode - troškovi reprezentacije, donacija namirnica Specijalnoj bolnici za kronične bolesti dječje dobi Gornja Bistra, troškovi sitnog inventara i članarina Hrvatskoj zajednici općina za 2022.g. ( konto 232 = 18.639,00 kn) i ostale tekuće obveze - obveze za neisplaćenu godišnju nagradu Općine Planinarskom društvu Bistra i obveze za povrat krivih uplata i pretplata ( konto 239 = 3.043,17 kn).  
Bilješka br. 3 – ŠIFRA V009 – Stanje nedospjelih obveza iznosi 15.317.007,26 kn i odnosi se na obveze za zaposlene ( plaća za 12/2022 za radnice na projektu “Zaželi II” ) - konto 231 = 49. 148,46 kn obveze za rashode poslovanja (naknade za prijevoz “Žaželi II” za 12/2022, troškovi Vrtića i Knjižnice, uredski materijal, troškovi električne energije i plina,  usluge telefona, usluge tekućeg i investicijskog održavanja, usluge promidžbe i informiranja, komunalne usluge, zdravstvene i veterinarske usluge, intelektualne i osobne usluge, računalne usluge, ostale usluge, pristojbe i naknade, reprezentacija i ostali nespomenuti rashodi poslovanja)-konto 232= 994.873,51 kn, obveze za bankarske usluge i usluge platnog prometa i ostale nespomenute financijske rashode - konto 234 = 3.549,13 kn, obveze za subvencije (sufinanciranje ostalih diječjih vrtića)- konto 235 = 9.000,00 kuna, obveze za naknade građanima i kućanstvima u novcu i naravi (stipendije i školarine, prijevoz korisnika centra za rehabilitaciju Zaprešić, poštarina za komunalnu naknadu i naknadu za uređenje voda) – konto 237 = 9.191,70 kn, obveze za kapitalne pomoći (Vodovodu i odvodnji Zaprešić d.o.o.) – konto 238 = 837.751,94 kn, obveze za jamčevine, naknadu za uređenje voda, sufinanciranje ostalih diječjih vrtića, naplaćene prihode proračunskih korisnika, ostale nespomenute obveze i obveze za naplaćene tuđe prihode (legalizacija-kazne)–konto 239 = 2.419.528,77 kn, obveze za nabavu proizvedene dugotrajne imovine (elaborat grafičkih priloga, računalni programi, poslovni objekti -Ekomuzej Bistra, ostali građevinski objekti -odvodnja u Gospodarskoj zoni)- konto 242 = 723.733,58 i  obveze za kredite i zajmove ( otplata kredita HBOR-u) -konto 262 = 10.065.563,08 kn i otplata zajma (Ministarstvu financija)- konto 267 =  204.667,09 kn.
BILJEŠKE UZ OBRAZAC RAS - FUNKCIJSKI


Bilješka br. 1- ŠIFRA 01- Opće javne usluge – u odnosu na prošlu godinu bilježi povećanje za 13.5 % (614.321,09 kuna) zbog povećanja cijena energenata, materijala i usluga za tekuće i investicijsko održavanje, ulaganja u nabavu nove opreme, te zbog većih ostalih rashoda za zaposlene.  
Bilješka br. 2- ŠIFRA 04– Ekonomski poslovi - u odnosu na prošlu godinu bilježe povećanje za 3,3 %, odnosno 117.918,25 kuna u sektoru cestovnog prometa, a odnose se na povećanje cijene  subvencije prijevoza za ZET. 
Bilješka br. 3- ŠIFRA 05 – Zaštita okoliša - u odnosu na prošlu godinu bilježi smanjenje za 95%, odnosno 3.693.409,81 kn, odnosi se na funkciju gospodarenja otpadom, a razlog navedenom smanjenju je izgradnja reciklažnog dvorišta u prethodnoj godini.  
Bilješka br. 4- ŠIFRA 06 – Usluge unapređenja stanovanja i zajednice - u odnosu na prošlu godinu bilježe povećanje za za 98,3% (6.168.481,62 kn), a odnose se na povećanje funkcije razvoj zajednice, odnosno troškova izgradnje komunalnih vodnih građevina - vodoopskrbnog sustava i sustava otpadnih voda u sklopu aglomeracije Zaprešić, te na povećanje funkcije ulične rasvjete zbog povećanja cijena električne energije. 
Bilješka br. 5- ŠIFRA 07 – Zdravstvo – u odnosu na prošlu godinu bilježi povećanje za 120,3% (91.736,00 kn). Navedeno povećanje se odnosi na troškove provedene deratizacije i dezinsekcije, dok se prethodnih godina na području Općine Bistra provodila samo sustavna deratizacija. 
Bilješka br. 6- ŠIFRA 08– Rekreacija, kultura i religija - u odnosu na prošlu godinu bilježi povećanje za 94,2% (1.611.280,14 kn). Povećana je funkcija službe rekreacije i sporta zbog provedbe projekta “Fitness na otvorenom” kod Društvenog doma u Gornjoj Bistri. Funkcija službe kulture je povećana zbog provedenih aktivnosti na realizaciji EU projekta “Obnova zgrade stare škole u Poljanici Bistranskoj-Ekomuzej Bistra”. Smanjena je funkcija religijske i druge službe zajednice zbog završetka izgradnje Kapelice blaženog Alojzija Stepinca u Oborovu Bistranskom.  
Bilješka br. 7- ŠIFRA 09– Obrazovanje - u odnosu na prošlu godinu bilježi povećanje od 46% (346.630,77 kn). Povećanje se odnosi na funkciju predškolsko obrazovanje, gdje su se povećali rashodi za intelektualne usluge i projektnu dokumentaciju za izgradnju Područnog vrtića Kapljica i na funkciju osnovno obrazovanje, zbog povećanja troškova produženog boravka i troškova sufinanciranja nabave drugih obrazovnih materijala učenicima osnovne škole. 
Bilješka br. 8- ŠIFRA 10 – Socijalna zaštita u odnosu na predhodno razdoblje bilježi smanjenje za 39,6%. Smanjenje se odnosi na funkciju nezaposlenost, a razlog navedenom smanjenju je realizirani EU projekt “Zaželi u Općini Bistra” u prethodnoj godini koji potiče zapošljavanje dugotrajno nezaposlenih osoba i na kojem je bilo zaposleno 10 djelatnica na provedbi projekta (od prosinca 2020. do prosinca 2021.). Općina Bistra je od 01.11. tekuće godine započela s realizacijom II faze projekta Zaželi u Općini Bistra i zaposlila 9 djelatnica na njegovoj provedbi. U tekućoj se godini provodio i EU projekt “Želim posao” pomoću kojeg su se zainteresirani korisnici, nezaposlene osobe, obućavali za tržište rada.  
Obavezne Bilješke uz Bilancu:
1. Popis ugovornih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično )

1.1 - Po Rješenju o nasljeđivanju iza pokojne Marije Matun u 2019.g. dobivena su    novčana  sredstva na tekućem računu kod Zagrebačke banke u neutvrđenom iznosu. Na naše traženje Zagrebačka banka do danas nije dostavila podatke o iznosu sredstava na navedenom računu.
1.2 – Po Rješenju o nasljeđivanju iza pok. Nike Novokmeta iz Gornje Bistre, Dedinjska ul. 17, nasljeđen je dug prema OTP banci u iznosu od 6.682,05 eura dospjelog duga i 9.077,82 eura nedospjele glavnice. Nasljeđene su i nekretnine i to k.č.br. 3068 za koje se provodi postupak procjene vrijednosti i prodaje. Dug OTP banci biti će podmiren po prodaji navedenih nekretna.
1.3 - Po Rješenju o nasljeđivanju iza pok. Švec Josipa iz Gornje Bistre, Lovačka 2, nasljeđene su nekretnine i to k.č.br. 145/3, 115/14 u cijelosti, te nekretnine k.č.br. 2890, 811, 2857, 2858, 2859, i 2860 u suvlasničkim udjelima za koje će se provesti procjena vrijednosti te će se iste upisati u imovinu Općine Bistra.
1.4 - Po Rješenju o nasljeđivanju iza pok. Šimunić Josipa iz Gornje Bistre, Mirka Štreka 17, nasljeđena je isplaćena osobna invalidnina Centra za socijalnu skrb Zaprešić u iznosu od 1.645,16 kuna. Nasljeđeno je i motorno vozilo marke Chrysler 300 M C-139817. Odvjetničko društvo MAĐARIĆ & LUI traži podmirenje regresnog duga s osnove sudske presude- izazivanje prometne nesreće. Potraživani dug iznosi 17.731,19 kuna. EOS MATRIX d.o.o. ugovorom o cesiji preuzeo je potraživanja od ERSTE CARD-a za dug s osnove kredita. Traže podmirenje duga u ukupnom iznosu od 10.179,94 kune. Općina Bistra nije podmirila navedena dugovanja jer je nasljeđeni automobil u međuvremenu protupravno otuđen te je krađa prijavljena policiji. Čeka se daljnje rješavanje.  
1.5 - Po Rješenju o nasljeđivanju iza pok. Đurkinjak Barice iz Jakovlja, Zagrebačka 31, nasljeđene su nekretnine i to k.č.br. 1033, 4285, 4286, 4307, 2664/48, 4277, 4298, 1033/3, 2664/48, 4211, 4277, 4285, 4286, 4298, 4301 i 4307 u različitim suvlasničkim udjelima za koje će se provesti procjena vrijednosti te će se iste upisati u imovinu Općine Bistra.
1.6 – Po Rješenju o nasljeđivanju iza pokojnog Škrlin Batina Mirka, Gorska 14, Gornja Bistra Općina Bistra je naslijedila nekretnine na kojima je bilo uknjiženo založno parvo u korist Republike Hrvatske na temelju ovršnog rješenja Ministarstva financija, Porezne uprave, radi osiguranja novčane tražbine. Plaćen je dug u ukupnom iznosu od 146.883,18 kuna. Nasljeđene nekretnine su procijenjene i u postupku su prodaje putem javnog natječaja. 
1.7  - Tabela danih i primljenih jamstava/ instrumenata osiguranja nalazi se u prilogu ovih Bilješki.

2. Popis sudskih sporova u tijeku - obvezno sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava

2.1   -  Tabela sudskih sporova u tijeku nalazi se u prilogu ovih Bilješki.

U Poljanici Bistranskoj, 14.02.2023.
          Osoba za kontakt:                                                               Zakonski predstavnik:
           Kristina Grgurić                                                                            Danijel Drviš

